

Smernica
k prevencii a riešeniu šikanovania žiakov

Riaditeľ Základnej školy s materskou školou Borodáčova 2,v súlade s pracovným a školským poriadkom vydáva smernicu, ktorej účelom je stanoviť pravidlá prevencie a riešenia šikanovania v škole. Smernica o prevencii a riešení šikanovania je interný predpis, ktorého zmyslom je charakterizovať uvedenú problematiku v kontexte vymedzenia prístupov a metód, opatrení a postupov v rámci prevencie a pri výskyte týchto sociálno-patologických javov a rizikového správania.


Článok 1 Úvodné ustanovenia
(1) Táto smernica upravuje základné znaky, formy a prejavy šikanovania detí a žiakov, možnosti preventívneho pôsobenia a spôsoby riešenia šikanovania žiakov v nadväznosti na zodpovednosť školy a školského zariadenia v súlade s príslušnými ustanoveniami Zákona č. 245/2008 Z. z. o výchove a vzdelávaní (školský zákon a o zmene a doplnení niektorých zákonov (ďalej len „školský zákon“), Smernicou Ministerstva školstva, výskumu, vývoja a mládeže Slovenskej republiky (ďalej ako „MŠVVaM SR“) č. 1/2025 k prevencii a riešeniu šikanovania detí a žiakov v školách a školských zariadeniach (ďalej ako „Smernica č. 1/2025), Zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa, Obsahovými štandardmi odborných činností v prostredí škôl s dôrazom na odbornú činnosť prevencie rizikového správania, ktoré boli schválené MŠVVaŠ SR dňa 24. 8. 2023 pod číslom 2023/13787:1-C1661 s účinnosťou od 1. septembra 2023 a Katalógom podporných opatrení so zameraním na podporné opatrenie „prevencia na podporu fyzického zdravia, duševného zdravia a prevenciu rizikového správania“ a podporné opatrenie „krízová intervencia“, ktoré boli schválené MŠVVaŠ SR pod číslom 2023/13957:1-C1661 s platnosťou od 1. septembra 2023 a revidovaním Katalógu podporných opatrení so zameraním na podporné opatrenie „prevencia na podporu fyzického zdravia, duševného zdravia a prevenciu výskytu rizikového správania“ a podporné opatrenie „krízová intervencia“, ktoré boli schválené Ministerstvom školstva, výskumu, vývoja a mládeže Slovenskej republiky (ďalej ako MŠVVaM SR) pod číslom 2024/17370:1-E1660 s platnosťou od 1. septembra 2024.

(2) Smernica reflektuje závery spracované v dokumente Akčný plán riešenia šikanovania v školách a školských zariadeniach pre roky 2022 – 2023, ktorý bol vypracovaný na základe Programového vyhlásenia vlády Slovenskej republiky na roky 2020 – 2024, oblasť Ľudské

pravá a občianska spoločnosť zo strany MŠVVaM SR s participáciou spolu gestorov a oslovených partnerov.

(3) Jednotlivé oblasti prevencie sociálno-patologických javov uvedené v tejto smernici v škole zastrešujú školský koordinátor vo výchove a vzdelávaní, výchovný poradca a odborní zamestnanci – školský psychológ a sociálny pedagóg, resp. ďalší členovia školského podporného tímu a pedagogickí zamestnanci s ohľadom na stratégie a postupy uvedené v pokynoch na príslušný školský rok (Sprievodca školským rokom 2024/2025) zo strany MŠVVaM SR a podľa Smernice č. 1/2025 k prevencii a riešeniu šikanovania detí a žiakov v školách a školských zariadeniach. Jednotlivé formulácie a odporúčania tejto smernice sú spracované v podobe konkrétnych aktivít a dokumentov školy, ktoré v aplikačnej praxi reálne pomôžu preventívne pôsobiť voči rovesníckemu násiliu a šikanovaniu (základná škola má vypracovaný plán preventívno-výchovných činností a aktivít zameraný na uvedenú problematiku pre jednotlivé ročníky).

(4) Ustanovenia tejto smernice v škole sa rovnako vzťahujú aj na školské zariadenie.


Článok 2 Základné ustanovenia
(1) Na účel tejto smernice sa rozumie

(a) šikanovaním v škole obťažovanie 1 formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania;
(b) priamym šikanovaním - šikanovanie, pri ktorom šikanujúci zameriava svoje konanie priamo na šikanovaného opakujúcim sa úmyselným verbálnym, psychickým, emocionálnym alebo fyzickým násilím, pri ktorom sú spravidla prítomní aj účastníci šikanovania; je spojené s cieľom získať prevahu v kolektíve;
(c) nepriamym šikanovaním - šikanovanie, pri ktorom šikanujúci používa metódy a nástroje vzťahového násilia a emocionálneho vydierania, najmä v podobe prehliadania, ignorovania, zámerného vyčleňovania šikanovaného z kolektívu, šírenia nepravdivých alebo znevažujúcich informácií, citlivých zvukových záznamov (audiozáznamov), obrazových záznamov (videozáznamov) alebo zvukovo-obrazových (audiovizuálnych) záznamov o šikanovanom alebo manipulovaním názorov a postojov ostatných členov sociálnej skupiny k šikanovanému;
(d) šikanujúcim - žiak alebo skupina žiakov, ktorí opakovane psychicky alebo fyzicky ubližujú šikanovanému;
(e) šikanovaným - žiak alebo skupina žiakov, ktorí sú vystavení šikanovaniu;
(f) účastníkom šikanovania - žiak alebo skupina žiakov, ktorí sú prítomní pri šikanovaní, alebo ktorí majú o šikanovaní vedomosť a nie sú šikanujúcimi ani šikanovanými;

1) § 2a ods. 4 zákona č. 365/2004 Z. z o rovnakom zaobchádzaní a o ochrane pred diskrimináciou a o zmene a doplnení niektorých zákonov (antidiskriminačný zákon).

(g) dôvodom šikanovania - najmä osobitná charakteristika šikanovaného spočívajúca spravidla v jeho zdravotnom znevýhodnení, pohlaví, náboženskom vyznaní alebo viere, príslušnosti k národnosti alebo k etnickej skupine, sexuálnej orientácii alebo rodovej identite, jazyku, sociálnom, spoločenskom alebo majetkovom postavení jeho rodiny, alebo iná osobná charakteristika spojená spravidla s nosením okuliarov, nadváhou alebo nízkou pohybovou gramotnosťou;
(h) verbálnym šikanovaním - opakované nadávanie, urážanie, posmievanie sa, dobiedzanie, vyhrážanie sa fyzickým útokom, navádzanie na fyzický útok, prikazovanie šikanovanému vykonať určitý úkon proti jeho vôli, zastrašovanie, vydieranie alebo vylúčenie šikanovaného z kolektívu;
(i) fyzickým šikanovaním - nežiaduci a nechcený fyzický kontakt pre šikanovaného, pri ktorom šikanujúci šikanovaného opakovane bije, udiera, sáče alebo kope do neho, podráža ho alebo hádže do neho rôzne predmety, skrýva, poškodzuje, privlastňuje si alebo ničí veci šikanovaného;
(j) psychickým šikanovaním a emocionálnym šikanovaním - ubližovanie negatívnym ovplyvňovaním psychiky, emócií, nálady a duševného rozpoloženia šikanovaného, najmä opakovaným ponižovaním, zosmiešňovaním, zahanbovaním, opovrhovaním, ohováraním v jeho neprítomnosti, rozširovaním nepravdivých informácií alebo urážaním rodinných príslušníkov alebo blízkych osôb;
(k) elektronickým šikanovaním (ďalej len „kyberšikanovanie“) - verbálne, psychické šikanovanie a emocionálne šikanovanie uskutočňované v kybernetickom priestore bez fyzického kontaktu šikanujúceho a šikanovaného prostriedkami informačnej a komunikačnej technológie, ktoré môže mať aj anonymnú povahu, a pri ktorom šikanujúci dokáže uskutočniť útoky z rôznych miest, pričom šikanovaný sa o napadnutí nemusí okamžite dozvedieť a nemusí byť schopný identifikovať šikanujúceho; zverejnené informácie, fotografie, audiozáznamy a videozáznamy môžu byť prístupné veľkému počtu osôb a môže byť náročné ich odstrániť z kybernetického priestoru.

(2) Na účel tejto smernice sa za šikanovanie nepovažuje:

(a) jednorazový alebo impulzívny prejav násilia alebo agresie medzi žiakmi akútnym neovládnutím emócií, ktoré bezprostredne odznievajú;
(b) prejav násilia alebo agresie medzi žiakmi mimo školy, ktorý nevyplýva zo vzťahov medzi žiakmi v škole, okrem kyberšikanovania;
(c) nezhoda medzi zamestnancom školy a žiakom súvisiaca s výchovno-vzdelávacím procesom.


(3) V prípade šikanujúcich ide často o jedincov:

· nadpriemerne telesne zdatných, silných, obratných (hlavne pri fyzických útokoch), s veľmi dobrou inteligenciou, ktorá umožňuje vymýšľať rafinované formy agresie, čím môže nahrádzať nedostatok fyzickej sily,
· sebaistých, neúzkostných, často však poškodených nevhodnou výchovou,
· typická je túžba dominovať, ovládať druhých, bezohľadne sa presadzovať,
· ľahko sa urazia, sú vzťahovační,
· ubližovať druhým je pre nich radosť,
· určitú úlohu tu majú temperamentné predpoklady (vznetlivosť, impulzivita), vždy
však posilňované rodinnou výchovou (nedostatok záujmu, citový chlad, ponižovanie, fyzické násilie, agresívne správanie rodičov),

· ktorí sa chcú týmto spôsobom zaradiť do partie.

(4) Obeťou šikanovania sa môže stať každý. Šikanovanie hrozí deťom, ktoré prídu ako nové do zohraného kolektívu. Tieto deti sa stanú predmetom nepriateľstva pre svoju nejakú prednosť. Môžu to byť deti premýšľavé, príliš zrelé a ušľachtilé, infantilné pre svoju jemnosť. Najčastejšie sa stávajú terčom šikanovania deti vtedy:
· ak sa od skupiny odlišujú pre nejakú zvláštnosť (dobrý žiak alebo majúci handicap),
· ak má v škole málo kamarátov,
· ťažšie nadväzuje kontakty,
· na ostatných pôsobí dojmom citovo labilného,
· dieťa zo sociálne slabšej vrstvy (menej atraktívne oblečené, hygienická zanedbanosť),
· provokujú agresiu vlastným správaním.

Šikanovaný máva nízke sebavedomie, má sklon pociťovať zanedbanie bez dostatočného dôvodu, považuje sa za hlúpeho a nezaujímavého, submisívne sa podriaďuje. Ťažko sa presadzuje medzi vrstovníkmi.

(5) Rozpoznanie obete šikanovania

· dieťa je cez prestávky často samé, ostatné deti o neho nejavia záujem,
· pri skupinových športoch je dieťa volené do družstva často posledné,
· cez prestávky vyhľadáva blízkosť učiteľov,
· pôsobí smutne až depresívne, máva blízko k plaču,
· zhoršujú sa jeho školský prospech, niekedy náhle,
· jeho veci sú poškodené alebo zničené,
· má odreniny, modriny, škrabance, ktoré nevie vysvetliť,
· často ho pred odchodom do školy pobolieva hlava, brucho.
(6) Šikanovanie sa môže prejavovať v priamej a nepriamej forme.
Priame znaky šikanovania môžu byť napr.:
· Posmešné poznámky na adresu žiaka, pokorujúce alebo urážlivé prezývky, nadávky, ponižovanie, posmech, hrubé žarty na jeho účet. Rozhodujúcim kritériom je, do akej miery je daný žiak konkrétnou prezývkou alebo "žartom" zraniteľný.
· Kritika žiaka, výčitky na jeho adresu, najmä prednesené nepriateľským až nenávistným, alebo pohŕdavým tónom.
· Nátlak na žiaka, aby dával vecné nebo peňažné dary šikanujúcemu, alebo za neho platil.
· Príkazy, ktoré žiak dostáva od iných spolužiakov, najmä prednesené panovačným tónom, a skutočnosť, že sa im podriaďuje.
· Nátlak na žiaka k vykonávaniu nemorálnych až trestných činov či k spoluúčasti na nich.
· Fyzické útoky - strkanie, štuchanie, údery, kopance, ktoré prípadne nie sú zvlášť silné, ale je nápadné, že ich obeť nevracia.

· Šarvátky, v ktorých jeden z účastníkov je zreteľné slabší a snaží sa uniknúť.
· Zneužitie osobných údajov, šírenie nepravdivých informácií.
· Kyberšikanovanie.
Nepriame (varovné) znaky šikanovania môžu byť napr.:
· Žiak je počas prestávok často osamotený, prehliadajú ho, nemá kamarátov, ignorovanie obete.
· Vyčleňovanie z kolektívu.
· Nedobrovoľné vystavovanie agresívnym situáciám.
· Pri tímových športoch býva jedinec volený do mužstva medzi poslednými.
· Počas prestávok vyhľadáva blízkosť učiteľov.
· Ak má žiak prehovoriť pred triedou, je neistý, ustrašený.
· Pôsobí smutne, nešťastne, stiesnene, má blízko k plaču, stáva sa uzavretým.
· Jeho školský prospech sa niekedy náhle a nevysvetliteľne zhoršuje.
· Jeho veci sú poškodené alebo znečistené, prípadne rozhádzané.
· Zašpinený alebo poškodený odev, stále mu chýbajú nejaké jeho veci.
· Odmieta vysvetliť poškodenie a stratu vecí alebo používa nepravdepodobné výhovorky.
· Mení svoju pravidelnú cestu do školy a zo školy.
· Začína vyhľadávať dôvody pre absenciu v škole.
· Odreniny, modriny, škrabance alebo rezné rany, ktoré nedokáže uspokojivo vysvetliť.


Článok 3

Šikanovanie ako fenomén trestnej činnosti

(1) Šikanovanie môže napĺňať skutkovú podstatu trestného činu 2, kedy môže byť šikanujúci od veku 14 rokov trestne stíhaný najmä za trestný čin:

(a) ublíženia na zdraví 3
(b) obmedzovania osobnej slobody 4
(c) lúpeže 5
(d) vydierania 6
(e) hrubého nátlaku 7
(f) nátlaku 8
(g) porušovania domovej slobody 9


2) § 8 Trestného zákona
3) § 155 Trestného zákona
4) § 183 Trestného zákona
5) § 188 Trestného zákona
6) § 189 Trestného zákona
7) § 190 a 191 Trestného zákona
8) § 192 Trestného zákona
9) § 194 Trestného zákona

(h) sexuálneho násilia 10
(i) sexuálneho zneužívania 11
(j) krádeže 12
(k) neoprávneného užívania cudzej veci 13
(l) poškodzovania cudzej veci 14
(m) nebezpečného vyhrážania sa 15
(n) nebezpečného prenasledovania 16
(o) výroby detskej pornografie 17
(p) rozširovania detskej pornografie 18
(q) prechovávania detskej pornografie a účasti na detskom pornografickom predstavení 19
(r) ohovárania 20

(2) Šikanovanie môže napĺňať skutkovú podstatu priestupku proti:

(a) občianskemu spolunažívaniu 21
(b) majetku 22

(3) Skutočnosť, že šikanujúci nie je trestne zodpovedný z dôvodu nízkeho veku 23 nie je prekážkou na podanie žaloby vo veci náhrady škody.

(4) Zamestnanec školy, ktorému je známy prípad šikanovania a neprijme žiadne opatrenie k prevencii a riešeniu šikanovania, môže byť trestne stíhaný najmä za trestný čin:

(a) neprekazenia trestného činu 24
(b) neoznámenia trestného činu 25
(c) ublíženia na zdraví 26


Článok 4

Prevencia šikanovania
(1) Základným preventívnym opatrením školy je osvojiť si základný princíp „Sme škola, kde šikanovanie nie je tolerované v žiadnych podobách!“

10) § 200 Trestného zákona
11) § 201 až 203 Trestného zákona
12) § 212 Trestného zákona
13) § 215 Trestného zákona
14) § 245 a 246 Trestného zákona
15) § 360 Trestného zákona
16) § 360a Trestného zákona
17) § 368 Trestného zákona
18) § 369 Trestného zákona
19) § 370 Trestného zákona
20) § 373 Trestného zákona
21) § 49 Zákona č. 372/1990 Zb. o priestupkoch v znení neskorších predpisov
22) § 50 Zákona č. 372/1990 Zb.
23) § 22 Trestného zákona
24) § 341 Trestného zákona
25) § 340 Trestného zákona
26) § 155 až 158 Trestného zákona

Cieľom školy je, aby sa prijímali také opatrenia na predchádzanie šikany, ktoré prispejú k zodpovednému a bezpečnému správaniu sa žiakov, rozvíjaniu kritického myslenia a zabezpečia elimináciu rizík dôsledkov šikany z hľadiska ich vplyvu na život a kultúru školy.
Za prevenciu šikanovania v škole zodpovedá riaditeľ školy. Riaditeľ školy zabezpečuje činnosti súvisiace s prevenciou šikanovania prostredníctvom činnosti pedagogických zamestnancov a odborných zamestnancov.

(2) Je dôležité, aby sa s podstatou, formami a nebezpečnými dôsledkami šikanovania ako antisociálneho správania jednotlivcov i skupín oboznámili všetci žiaci, zamestnanci školy a zákonní zástupcovia žiakov, osoby, ktoré sa o žiaka starajú, resp. zariadenie, v ktorom je žiak umiestnený na základe rozhodnutia súdu. Pre žiakov, pedagogických i odborných zamestnancov a rodičov je potrebné vedieť, že tieto formy správania nie sú neškodným humorom a zábavou a mali by sa oboznámiť predovšetkým s negatívnymi dôsledkami šikanovania, a to tak pre šikanovaných, ako i pre šikanujúcich.

(3) Riaditeľ školy, školský koordinátor vo výchove a vzdelávaní, člen školského podporného tímu a triedny učiteľ priebežne informujú zákonných zástupcov, opatrovníkov, alebo zariadenie, v ktorom je žiak umiestnený na základe rozhodnutia súdu o preventívnych činnostiach školy. Pri realizácii preventívnych činností školy riaditeľ školy, člen školského podporného tímu /ŠPT/ a triedny učiteľ venujú zvýšenú pozornosť efektivite týchto činností. Za efektívnu stratégiu v príslušnej činnosti sa nepovažujú jednorazové činnosti, kultúrne podujatia a moralizovanie.

(4) Riaditeľ školy, člen školského podporného tímu a triedny učiteľ vopred preveria navrhované preventívne činnosti školy s cieľom predísť nežiaducemu vplyvu neodborných činností, ako aj škodlivému vplyvu kultov, siekt, či extrémistických organizácií na žiakov.

(5) Prevencia šikanovania sa zabezpečuje najmä formou:
a) súčasti výchovno-vzdelávacieho procesu vrátane pozitívneho vplyvu osobnosti pedagogického a odborného zamestnanca v rámci každodenného vyučovania, obsahového zamerania a didaktiky predmetov a prierezových tém:

1. Osobnostný a sociálny rozvoj
2. Mediálna výchova
3. Multikultúrna výchova
4. Ochrana života a zdravia
5. Environmentálna výchova
6. Výchova k manželstvu a rodičovstvu
b) súťaží, hier, prednášok, diskusií organizovaných školou alebo inými relevantnými subjektmi Prevencia šikanovania sa zabezpečuje aj:
· využívaním takého obsahu výchovy a vzdelávania a takých metód a foriem výchovy a vzdelávania, ktoré posilňujú úctu, toleranciu, empatiu a solidaritu žiakov najmä voči sebe navzájom,
· aktívnym sústavným výchovným pôsobením pedagogického zamestnanca a odborného zamestnanca vrátane prejavenia záujmu o problémy žiaka v škole a mimo nej,
· dlhodobou strategickou činnosťou, realizáciou overených preventívnych programov s doplnením o činnosti neformálneho vzdelávania najmä prednášky, diskusie, organizovaných

školou alebo inými subjektmi a mimoškolskými činnosťami, ktoré posilňujú v žiakoch úctu, toleranciu, empatiu a solidaritu najmä voči sebe navzájom,
· spoluprácou s rodičmi alebo inou fyzickou osobou, ktorá má žiaka zvereného do osobnej starostlivosti alebo do pestúnskej starostlivosti na základe rozhodnutia súdu, poručníkom alebo opatrovníkom (ďalej len „zákonný zástupca“), alebo so zástupcom zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby alebo výkon trestu odňatia slobody (ďalej len „zástupca zariadenia“),
· aktívnym prístupom orgánov školskej samosprávy pri navrhovaní a prerokovaní školského poriadku, školského vzdelávacieho programu a opatrení školy k prevencii šikanovania,
· spoluprácou školy so zariadeniami poradenstva a prevencie, pričom pri prevencii šikanovania zariadeniami poradenstva a prevencie sa informovaný súhlas zákonného zástupcu nevyžaduje.
(6) Riaditeľ školy alebo ním poverený pedagogický zamestnanec alebo odborný zamestnanec posudzujú navrhované činnosti z hľadiska predchádzania nežiaduceho vplyvu na žiakov v spolupráci so zariadením poradenstva a prevencie.

(7) Riaditeľ školy alebo ním poverený pedagogický zamestnanec alebo odborný zamestnanec priebežne informuje zákonných zástupcov alebo zástupcov zariadenia o opatreniach školy pri prevencii šikanovania najmä na webovom sídle školy, ak ho má zriadené, alebo na triednej schôdzi zákonných zástupcov v škole.

(8) Riaditeľ školy zodpovedá za systémové aktivity školy pri prevencii šikanovania. Riaditeľ školy v spolupráci s pedagogickou radou a orgánmi školskej samosprávy:
a) rozpracúva opatrenia školy pri prevencii šikanovania v školskom poriadku,
b) zabezpečuje dôkladný výkon dozoru v priestoroch, kde k šikanovaniu už došlo alebo by k nemu mohlo dochádzať.

(9) Riaditeľ školy:
(a) zabezpečuje vzdelávanie zamestnancov školy v oblasti prevencie a riešenia šikanovania,
(b) zapája do prevencie šikanovania orgány školskej samosprávy a zriaďovateľa,
(c) zverejňuje kontaktné údaje právnických osôb, ktoré sa zaoberajú prevenciou a riešením šikanovania,
(d) zabezpečuje, aby v pracovnom poriadku školy bola upravená povinnosť zamestnanca školy bez zbytočného odkladu oznamovať podozrenie zo šikanovania, a prijať zodpovedajúce opatrenia,
(e) oboznamuje zamestnancov školy so spôsobom oznamovania šikanovania a preverovania šikanovania,
(f) zabezpečuje poučenie zamestnancov školy o skutočnosti, že šikanovanie môže napĺňať skutkovú podstatu priestupku alebo skutkovú podstatu trestného činu,
(g) zabezpečuje poučenie zamestnancov školy o skutočnosti, že šikanujúcemu môže byť uložené opatrenie vo výchove 27 okrem šikanujúceho, ktorým je dieťa materskej školy, a o skutočnosti, že ak šikanujúci nie je trestne zodpovedný z dôvodu nízkeho veku, nie je to prekážkou na podanie trestného oznámenia a na podanie žaloby vo veci náhrady škody, ktorú šikanujúci spôsobil na majetku alebo vo veci náhrady ujmy, ktorú spôsobil na zdraví,


27) § 58 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

(h) informuje zamestnancov, žiakov a zákonných zástupcov alebo zástupcov zariadenia o postupe pri zistení šikanovania.

(10) Prevencia šikanovania v škole je zabezpečovaná aj formou podporného opatrenia
„Prevencia na podporu fyzického zdravia, duševného zdravia a prevencia výskytu rizikového správania“, ku ktorému základná škola nepotrebuje žiadne vyjadrenie zariadenia poradenstva a prevencie. Cieľom tohto podporného opatrenia je systematicky posilňovať schopnosti všetkých žiakov, ktoré majú priamy vplyv na ich optimálny zdravý vývin a formovanie  primeraných  postojov  v oblasti  fyzického  a duševného  zdravia  a vedú k znižovaniu prejavov a výskytu rizikového správania.
Prevencia, ktorá je vykonávaná v školskom prostredí:
· univerzálna prevencia – vykonávaná u všetkých žiakov priebežne podľa plánu
· selektívna prevencia – vykonávaná u žiakov, ktorí si vyžadujú zvýšené nároky na podporu
· indikovaná prevencia – vykonávaná na predchádzanie sekundárnych porúch a komplikácií u rizikových žiakov
Programy a aktivity na podporu fyzického a duševného zdravia sa zameriavajú na podporu fyzickej kondície žiaka, zdravého životného štýlu, starostlivosti o fyzické zdravie, posilnenie úspešnej adaptácie na školu, posilnenie schopnosti sebapoznania a sebahodnotenia, schopnosti kritického myslenia, rozvíjanie pozitívnych vzťahov so spolužiakmi a so všetkými účastníkmi výchovno-vzdelávacieho procesu, posilnenie schopnosti zvládať náročné situácie, vyrovnanie s úspechom/neúspechom, medzigeneračný konflikt a pod. Programy a aktivity na prevenciu rizikového správania sa zameriavajú na formovanie nežiadúceho postoja žiaka k rizikovému správaniu a v prípade výskytu rizikového správania aj na eliminovanie/odstránenie jeho prejavov. Dostatočný priestor sa venuje najmä preventívno-výchovnej činnosti, ktorá je zameraná na prevenciu šikany a kyberšikanovania, verbálneho a fyzického násilia, užívania návykových a omamných látok a pod.
Poskytovanie podporného opatrenia realizuje školský podporný tím, pedagogický alebo odborný zamestnanec, prípadne odborní zamestnanci zariadenia poradenstva a prevencie alebo externý subjekt.

Môžu mať rôzne formy a metódy:
· individuálne (rozhovor, konzultácia,...)
· skupinové – metódy hovoreného slova (prednáška, kvíz, diskusia, beseda,...)
· hromadné – metóda tlačeného slova (školský rozhlas, školský časopis, leták, plagát, článok, brožúra a pod.)
· multimediálne metódy (video, film,...)

Rozsah poskytovania podporného opatrenia je prispôsobený potrebám žiakov a podmienkam školy a preventívno-výchovné aktivity sú väčšinou informatívneho alebo zážitkového charakteru.

(11) V rámci účinnej prevencie šikanovania je pri príprave a realizácii celoškolskej stratégie dôležité najmä:
(a) Vytvoriť pozitívnu klímu v škole, posilňovať demokraciu v triede a v škole. Výchova žiakov k demokracii má tieto hlavné zásady:
· pýtať sa žiakov na ich názory a priania, trpezlivo a s rešpektom ich počúvať, diskutovať s nimi (napr. vyhlásiť mimoriadnu triednickú hodinu v jeden deň, v jednu hodinu na

celej škole, kde každý triedny učiteľ informuje v podobnom duchu, tzn. adresne, kto, čo spravil, čo porušil, aké mal možnosti nápravy, za čo bol potrestaný). Dôležité je zamerať sa viac na odsúdenie činu, ako človeka, aby mal predsa len možnosť odčiniť svoj čin. Dôvernejšia atmosféra v triede umožňuje klásť otázky triednemu učiteľovi, navrhovať možné iné opatrenia a dohodnúť sa na ďalšej stratégii, aby sa niečo podobné neopakovalo
· dávať skupine, triede, pri vhodných príležitostiach možnosť voľby, o čom chcú diskutovať, čo ich zaujíma
· s triednym učiteľom diskutovať o témach šikanovania so žiakmi počas ranných kruhov
· podporovať činnosť žiackeho parlamentu v rámci školy aj v rámci jednotlivých tried.
Výhody demokratických tried sú tie, kde žiaci:

1. môžu spolurozhodovať o pravidlách správania,
2. sú vystavení logickým dôsledkom vlastného nesprávneho správania,
3. sú motivovaní k aktívnej spolupráci na vyučovaní.
(b) Navodiť úzku spoluprácu medzi žiakmi, zamestnancami školy, rodičmi a jasne vymedziť možnosti oznamovať aj zárodky šikanovania (pri zachovaní dôvernosti takýchto oznámení).

(c) Vo vnútornom poriadku školy jasne stanoviť:
· pravidlá správania vrátane sankcií za ich porušenie, viesť písomné záznamy o riešení konkrétnych prípadov šikanovania.
· pravidlá používania informačno-komunikačných technológií (mobil, tablet, počítač a i.) v priestoroch školy.
(d) Zaistiť v súlade s pracovným poriadkom dozor pedagogických zamestnancov cez prestávky, pred začiatkom vyučovania, počas vyučovania až do odchodu žiakov zo školy, a to najmä v priestoroch, kde k šikanovaniu už došlo alebo by k nemu mohlo dochádzať.

(e) Oboznámiť pedagogických a odborných zamestnancov so systémom školy pre oznamovanie a vyšetrovanie šikanovania, zvyšovať informovanosť pedagogických a odborných zamestnancov, informovať pedagogických a odborných zamestnancov, žiakov, aj rodičov o tom, čo robiť v prípade, keď sa dozvedia o šikanovaní (napr. umiestniť na prístupné miesto v priestoroch školy a na internetovej stránke školy kontakty a telefónne číslo na inštitúcie, ktoré sa problematikou šikanovania zaoberajú).

(f) V pracovnom poriadku školy vymedziť oznamovaciu povinnosť pre pedagogických, odborných aj nepedagogických zamestnancov.

(g) Zabezpečiť vzdelávanie pedagogických a odborných zamestnancov v oblasti prevencie šikanovania, vrátane kyberšikanovania, prostredníctvom zvyšovania digitálnej gramotnosti učiteľov.

(h) Spolupracovať s odbornými zamestnancami príslušného zariadenia poradenstva a prevencie a ďalšími odbornými pracoviskami poradenských služieb a preventívnych služieb v regióne.

(i) V priebehu školského roka zrealizovať depistáž šikany na škole prostredníctvom dotazníka o šikanovaní.

(j) V prípade zistenia šikanovania na škole zvolať ŠPT (vedenie školy, školský psychológ, sociálny pedagóg, výchovný poradca, školský koordinátor vo výchove a vzdelávaní, príslušný triedny učiteľ) a podieľať sa na riešení v súlade so smernicou.

(k) Zaangažovať do riešenia a do prevencie šikanovania aj žiacky parlament.


Článok 5

Preverovanie podozrenia zo šikanovania

(1) Riaditeľ školy alebo ním poverený pedagogický zamestnanec alebo odborný zamestnanec zostavuje skupinu zamestnancov školy, ktorá navrhuje a zabezpečuje postup pri riešení šikanovania; jej členmi sú najmä triedny učiteľ, školský psychológ, školský špeciálny pedagóg, výchovný poradca.

(2) Opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.

(3) Riaditeľ školy alebo ním poverený pedagogický zamestnanec alebo odborný zamestnanec pri preverovaní incidentu, ktorý zahŕňa podozrenie zo šikanovania bez zbytočného odkladu najmä:
(a) zabezpečí pomoc a ochranu potencionálnemu šikanovanému,
(b) zabezpečí, aby v priebehu preverovania nedošlo k ďalšej konfrontácii medzi potencionálnym šikanujúcim a potencionálnym šikanovaným,
(c) informuje zákonného zástupcu alebo zástupcu zariadenia potencionálneho šikanujúceho, potencionálneho šikanovaného a potenciálnych účastníkov šikanovania,
(d) spíše a zaeviduje záznam o incidente.
(4) Riaditeľ pri incidente podľa odseku 3 podľa potreby kontaktuje:
(a) zariadenie poradenstva a prevencie,
(b) orgán sociálnoprávnej ochrany detí a sociálnej kurately,
(c) okresný úrad, ak ide o podozrenie zo spáchania priestupku, alebo políciu, ak ide o podozrenie zo spáchania trestného činu,
(d) poskytovateľa záchrannej zdravotnej služby.

(5) Riaditeľ školy alebo ním poverený pedagogický zamestnanec alebo odborný zamestnanec pri preverovaní podozrenia zo šikanovania
(a) zabezpečí zistenie účastníkov šikanovania a ďalších svedkov a uskutočnenie individuálnych rozhovorov alebo konfrontačných rozhovorov medzi účastníkmi šikanovania alebo medzi svedkami,
(b) uchováva dôkazy o podozrení zo šikanovania v nevyhnutnom rozsahu a počas nevyhnutného času,
(c) zabezpečí pri rozhovoroch podľa písmena a) prítomnosť najmenej dvoch pedagogických zamestnancov alebo odborných zamestnancov,

(d) zabraňuje zľahčovaniu šikanovania a takému konaniu, ktoré môže viesť k neriešeniu šikanovania, preverovaniu šikanovania pod emocionálnym nátlakom alebo v prítomnosti iných žiakov alebo k zverejňovaniu informácií z preverovania šikanovania.


Článok 6

Opatrenia na riešenie šikanovania a nápravu jeho dôsledkov

(1) Škola dbá na bezodkladné riešenie šikanovania podľa tejto smernice.

(2) Vo vzťahu k šikanujúcemu riaditeľ školy alebo ním poverený pedagogický zamestnanec alebo odborný zamestnanec:
(a) zabezpečí individuálny rozhovor odborného zamestnanca školského podporného tímu alebo odborného zamestnanca zariadenia poradenstva a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak na to dá zákonný zástupca alebo zástupca zariadenia preukázateľný súhlas,
(b) navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školy, vrátane podporných činností v príslušnej triede a zabezpečí podmienky pre fyzickú a psychickú bezpečnosť žiakov príslušnej triedy,
(c) môže podľa potreby uložiť opatrenie vo výchove alebo znížiť stupeň klasifikácie správania žiaka; 28 to neplatí, ak ide o dieťa materskej školy.

(3) Vo vzťahu k šikanovanému riaditeľ školy alebo ním poverený pedagogický zamestnanec alebo odborný zamestnanec:
(a) zabezpečí podmienky na fyzickú a psychickú bezpečnosť šikanovaného a podľa potreby zabezpečí zdravotné ošetrenie,
(b) zabezpečí šikanovanému bezodkladnú psychologickú pomoc a podporu,
(c) zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie,
(d) spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti.
(4) Vo vzťahu k účastníkom šikanovania riaditeľ školy alebo ním poverený pedagogický zamestnanec alebo odborný zamestnanec:
(a) zabezpečí účastníkom šikanovania podľa potreby individuálnu podporu a poradenstvo na základe posúdenia školského podporného tímu, školského psychológa alebo psychológa zariadenia poradenstva a prevencie,
(b) zabezpečí skupinovú intervenciu v spolupráci so školským podporným tímom alebo so zariadením poradenstva a prevencie,
(c) zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno-patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém, činností neformálneho vzdelávania.


28) § 55 ods. 15 zákona č. 245/2008 Z. z. v znení neskorších predpisov.

Problematika šikanovania z dôvodu nebezpečnosti a dosahu na zdravie a na život detí a žiakov je zo strany školy monitorovaná, vyhodnocovaná, a to nielen ako dôsledok už vzniknutého problému, ale aj ako nástroj na riešenie a elimináciu rizík v budúcnosti a možnosti ich prevencie.


Článok 7

Spolupráca so zákonnými zástupcami a zástupcami zariadenia

(1) Riaditeľ školy alebo ním poverený pedagogický zamestnanec alebo odborný zamestnanec pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií.

(2) O rozhovore podľa odseku 1 vrátane informovania zákonného zástupcu alebo zástupcu zariadenia podľa čl. 5 ods. 3 písm. c), vyhotoví riaditeľ školy alebo ním poverený pedagogický zamestnanec alebo odborný zamestnanec zápis, z ktorého jedno vyhotovenie poskytne riaditeľ školy alebo ním poverený pedagogický zamestnanec alebo odborný zamestnanec zákonnému zástupcovi alebo zástupcovi zariadenia.


Článok 8

Opatrenia na prevenciu šikanovania v školskom roku

1. ​
Dôsledne vykonávať pedagogický dozor. Termín: stály
Zodpovední: všetci pedagogickí a odborní zamestnanci
2. ​
Oznámiť prípady šikanovania riaditeľstvu školy alebo členom školského podporného tímu. Prijať neodkladné opatrenia na ochranu šikanovaného.
Termín: stály
Zodpovední: všetci zamestnanci školy
3. ​
Oboznámiť s obsahom Smernice k prevencii a riešeniu šikanovania žiakov všetkých žiakov, zákonných zástupcov a pedagogických a odborných zamestnancov školy.
Termín: február 2025
Zodpovední: triedni učitelia, RŠ, ZRŠ, členovia ŠPT

4. ​
Realizovať preventívne aktivity, preventívno-výchovnú činnosť, prednášky, workshopy, besedy a pod. v oblasti prevencie šikanovania.
Termín: stály
Zodpovední: ŠPT, koordinátorka prevencie 

5. 
Zabezpečiť fungovanie schránky dôvery, ktorá je zriadená už niekoľko rokov. 
Termín: stály
Zodpovední: členovia ŠPT

6.
Spolupracovať s OR PZ BA II- ktoré ponúka besedy so žiakmi na rôzne témy, aj téma šikanovania.
Termín: 04/2025
Zodpovední: ZRŠ, ŠPT

7.
Spolupracovať s CPP v rámci prevencie šikanovania (práca s triednymi kolektívmi, konzultácie v rámci riešenia vzniknutých ťažkostí vo vzťahoch v triedach, realizácia preventívnych programov v triedach)  
Termín: stály
Zodpovední: ŠPT, koordinátor prevencie

8.
Priebežne monitorovať zmeny v správaní detí, hodnotiť atmosféru v triedach, zabezpečovať opatrenia na zvyšovanie pocitu bezpečia a tvorivej atmosféry. V prípadoch oprávneného podozrenia na porušenie zdravého osobnostného vývinu, bezodkladne riešiť vzniknutý problém.
Termín: stály
Zodpovední: triedni učitelia, RŠ, ZRŠ, členovia ŠPT

9. 
Vytvoriť nástenku na tému Prevencia šikanovania v priestoroch školy.
Termín: September
Zodpovední: členovia ŠPT


Článok 9

Záverečné ustanovenie

Postupy a dokumenty školy v oblasti prevencie šikanovania, preverovania šikanovania a riešenia šikanovania sa zverejňujú aj vo forme prístupnej pre žiakov so zdravotným postihnutím.



Článok 10
Účinnosť
Táto smernica nadobúda účinnosť:	01.02.2025



									
								_____________________________
								     Mgr. Bc. Martin Kotyra, PhD.
									    riaditeľ školy

